b"\n_START_ARTICLE_\nDemi Moore\n_START_SECTION_\nZgodnje \xc5\xbeivljenje\n_START_PARAGRAPH_\nDemi Moore se je kot Demetria Gene\xc2\xa0\xc2\xbbDemi\xc2\xab\xc2\xa0Guynes rodila Roswellu, Nova Mehika, Zdru\xc5\xbeene dr\xc5\xbeave Amerike. Kot otrok je imela zapleteno in nestabilno doma\xc4\x8de \xc5\xbeivljenje. Njen biolo\xc5\xa1ki o\xc4\x8de, Charles Harmon, je njeno mamo Virginio King (27. november 1943 - 2. julij 1998) zapustil po dveh mesecih zakona, \xc5\xa1e preden se je Demi sploh rodila. Posledica tega je bila, da je Demi Moore prevzela priimek svojega o\xc4\x8dima, Dannyja Guynesa (9. marec 1943 - oktober 1980) tudi na rojstnem listu. Danny Guynes, ki je leta 1980 naredil samomor, je pogosto menjaval slu\xc5\xbebe; zaradi tega se je dru\xc5\xbeina preselila \xc5\xa1tiridesetkrat, neko\xc4\x8d je \xc5\xbeivela v majhnem mestecu po imenu Rogers Manor, Pensilvanija. Njeni star\xc5\xa1i so bili alkoholiki in pogosto sta bila nasilna drug do drugega. Demi Moore je kot otrok \xc5\xa1kilila, zaradi \xc4\x8desar je imela dve operaciji. Utrpela je tudi okvaro ledvic. Ima o\xc4\x8di razli\xc4\x8dnih barv; ena izmed o\xc4\x8di je zelena, druga pa le\xc5\xa1nikovo rjava._NEWLINE_Dru\xc5\xbeina Demi Moore se je leta 1976 preselila v Los Angeles, Kalifornija. \xc5\xa0olala se je na \xc5\xa1oli Fairfax High School v Hollywoodu, Los Angeles, Kalifornija, njeni so\xc5\xa1olci pa so bili \xc4\x8dlan glasbene skupine Red Hot Chili Peppers, Anthonyjem Kiedisom, basistom Michaelom Balzaryjem (alias Flea) in igralcem Timothyjem Huttonom. Ko je imela \xc5\xa1estnajst let, je bila Demi Moore najbolj\xc5\xa1a prijateljica z Nastassjo Kinski, ki jo je prepri\xc4\x8dala, da je opustila \xc5\xa1olanje in postala igralka. Ima dva mlaj\xc5\xa1a polbrata: Jamesa Craiga Harmona (po o\xc4\x8detovi strani) in Morgana Guynesa (po mamini; rojen 1967). Je biv\xc5\xa1a znanstevnica.\n_START_SECTION_\nZgodnja kariera\n_START_PARAGRAPH_\nDemi Moore je s svojo igralsko kariero za\xc4\x8dela leta 1982 v 3-D grozljivem filmu Parasite, ki je bil velika uspe\xc5\xa1nica in zaslu\xc5\xbeil 7 milijonov $. Kakorkoli \xc5\xbee, Demi Moore ni bila poznana, dokler ni dobila vloge Jackie Templeton v televizijski seriji General Hospital, kjer je igrala od leta 1982 do leta 1983. Demi Moore je igrala tudi v nedokon\xc4\x8danem cameo posnetku v filmu iz leta 1982, Young Doctors in Love.\n_START_SECTION_\nPreboj\n_START_PARAGRAPH_\nV sredi osemdesetih let se je Demi Moore pojavila v najstni\xc5\xa1kih filmih St. Elmo's Fire in About Last Night, pogosto pa so jo imenovali za eno izmed Brat Packov.\xc2\xa0\xc2\xbbBrat Pack\xc2\xab\xc2\xa0je ime skupine najbolj\xc5\xa1ih najstni\xc5\xa1kih igralcev tistega \xc4\x8dasa. Ime so skupini nadeli javnost in revije. Leta 1988 je igrala v filmu The Seventh Sign, ki ga je re\xc5\xbeiral Carl Schultz. Po promocijskem uspehu filma Duh, je Demi Moore za\xc4\x8dela dobivati vidnej\xc5\xa1e vloge v filmih, kot so Zadnji dobri mo\xc5\xbeje, Nespodobno povabilo, Razkritje in Notredamski zvonar, pri \xc4\x8demur je postala prva igralka, ki je dosegla 10 milijonov dolarjev pla\xc4\x8de. V zgodnjih devetdesetih je bila Demi Moore najbolje pla\xc4\x8dana igralka v Hollywoodu. Nikoli ji ni uspelo ponovno dose\xc4\x8di uspeha, ki ga je dosegla s filmom Duh in od takrat dalje je dobivala vloge v samih manj uspe\xc5\xa1nih filmih, kot so The Scarlet Letter, Porotnica, Striptease in G.I. Jane. Med tem jo je soigralec Demi Moore iz filma Strast v glavi, Joss Ackland, opisal kot\xc2\xa0\xc2\xbbne preve\xc4\x8d pametno ali talentirano\xc2\xab, kljub temu pa je z njo leta 2008 ponovno sodeloval v filmu Flawless. Ob pribli\xc5\xbeno enakem \xc4\x8dasu je za\xc4\x8dela producirati in igrati v televizijski seriji, imenovani \xc4\x8ce bi stene znale govoriti, ki jo je napisala Nancy Savoca. Tridelna serija, v kateri je Savoca re\xc5\xbeirala dva dela, vklju\xc4\x8dno s tistim, v katerem Demi Moore igra samsko \xc5\xbeensko v petdesetih, ki vodi splave na nezakonit na\xc4\x8din. Za to vlogo je prejela nominacijo za nagrado Zlati globus v kategoriji za\xc2\xa0\xc2\xbbnajbolj\xc5\xa1o igralko.\xc2\xab\n_START_SECTION_\nZdaj\xc5\xa1nja dela\n_START_PARAGRAPH_\nDemi Moore je bila ustanoviteljica verige mednarodnih restavracij Planet Hollywood (nastala po vzoru Hard Rock Cafe, postavljena v New Yorku, 22. oktobra 1991) poleg igralcev, kot so Sylvester Stallone, Arnold Schwarzenegger, in (kasneje njen mo\xc5\xbe) Bruce Willis._NEWLINE_Po zatonu njene igralske kariere se je Demi Moore v ospredje spet prebila z vlogo v filmu \xc4\x8carlijevi angel\xc4\x8dki: S polno brzino iz leta 2003. Leta 2006 se je pojavila v filmu Bobby, v katerem je igral tudi njen kasnej\xc5\xa1i mo\xc5\xbe, Ashton Kutcher, a se kljub temu, da sta igrala v istem filmu, na nobeni sceni nista pojavila skupaj. Kasneje je igrala v trilerju Gospod Brooks, ki je iz\xc5\xa1el 1. junija 2007. Pojavila se je v videu Jon Bon Jovija,\xc2\xa0\xc2\xbbDestination Anywhere\xc2\xab\xc2\xa0kot Janie._NEWLINE_Leta 2006 je Demi Moore postala obraz kozmetike za salon Helena Rubinstein._NEWLINE_V letu 2010 je Demi Moore poleg Ashley Greene in Miley Cyrus dobila vlogo v filmu LOL: Laughing Out Loud, ki bo iz\xc5\xa1el leta 2011.\n_START_SECTION_\nZasebno \xc5\xbeivljenje\n_START_PARAGRAPH_\nDemi Moore se je poro\xc4\x8dila s pevcem Freddyjem Mooreom leta 1982, lo\xc4\x8dila pa sta se leta 1985. Leta 1987 je na snemanju televizijske serije Delo na \xc4\x8drno spoznala Brucea Willisa, s katerim se je poro\xc4\x8dila po dveh mesecih skupnega \xc5\xbeivljenja. Skupaj imata tri h\xc4\x8dere: Rumer Glenn Willis (rojena 16. avgust 1988), Scout LaRue Willis (rojena 20. julij 1991) in Tallulah Belle Willis (rojena 3. februar 1994). Demi Moore in Bruce Willis sta se raz\xc5\xa1la leta 1998 in uradno lo\xc4\x8dila leta 2000, vendar ostajata dobra prijatelja. Leta 2005 se je Demi Moore poro\xc4\x8dila z Ashtonom Kutcherjem, s katerim je prej hodila dve leti. Pet let kasneje je povedala, da nima nobene \xc5\xbeelje, da bi imela otroka tudi s tretjim zakoncem._NEWLINE_Demi Moore uradno stanuje v Haileyju, Idaho zraven Sun Valley, kljub temu pa skupaj z Ashtonom Kutcherjem veliko \xc4\x8dasa pre\xc5\xbeivi v Los Angelesu. Ima tudi drugo prebivali\xc5\xa1\xc4\x8de v Sebago Lakeu, Maine. O veri je dejala, da\xc2\xa0\xc2\xbbnikoli nisem odra\xc5\xa1\xc4\x8dala kot Judinja, ampak \xe2\x80\xa6 raj\xc5\xa1i bi rekla, da sem bolj globoko usmerjena, kot kdorkoli drug, ki ga poznam.\xc2\xab V nasprotju s splo\xc5\xa1nim prepri\xc4\x8danjem, Demi Moore nikoli ni bila makrobioti\xc4\x8darka ali veganka._NEWLINE_Demi Moore je svoj priimek uradno zamenjala s priimkom Ashtona Kutcherja po ve\xc4\x8d letih zakona, vseeno pa nadaljuje z uporabo imena Moore za svoje profiesonalno \xc5\xbeivljenje in vloge v filmih._NEWLINE_Po podatkih revije The New York Times je Demi Moore\xc2\xa0\xc2\xbbzavzeta zbiralka pun\xc4\x8dk,\xc2\xab\xc2\xa0najraje pun\xc4\x8dke znamke Gene Marshall. Demi Moore se je z Ashtonom Kutcherjem pojavila v pro-politi\xc4\x8dnem oglasu za Obamo, kjer sta prisegla lojalnost novemu predsedniku:\xc2\xa0\xc2\xbbPrisegam zvestobo na\xc5\xa1emu predsedniku in vsemu \xc4\x8dlove\xc5\xa1tvu.\xc2\xab\xc2\xa0Demi Moore s svojimi obo\xc5\xbeevalci komunicira preko Twitterja, Facebooka in MySpacea."